Kartika Wirjoatmodjo

Kartika Wirjoatmodjo (lahèr 18 Juli 1973) panèka Akuntan, Konsultan keuangan bân mantan Direktur Utama PT Bank Mandiri periode 2016 kantos 2019. Tangghâl 23 Oktober 2019, salèrana asareng Budi Gunadi Sadikin èyangka' dhâddhi Bekkèl Menteri Bhâdhân Usaha Andi'na Naghârâ sareng Prèsidèn Indonesia Joko Widodo ghâbây Kabinèt Indonesia Maju 2019-2024 kalabân Erick Thohir mènangka Menteri Bhâdhân Usaha Andi'na Naghârâ, salèrana ajabat kantos tangghâl 2 Oktober 2025.https://m.cnnindonesia.com/nasional/20191025093529-32-442728/daftar-lengkap-calon-wakil-menteri-yang-merapat-ke-istana

Sabelluna dhâddhi Bekkèl Menteri BUMN, Kartika Wirjoatmodjo otabâ Tiko mimpin institusi keuangan kasohor è Indonesia, èmolaè dâri PT Bank Mandiri Tbk mènangka chief financial officer (taon 2015 kantos taon 2016) pas èkaparcajâ dhâddhi Direktur Utama PT Bank Mandiri Tbk taon 2016 kantos taon 2019, Kapala Eksekutif Lembaga Penjamin Simpanan (taon 2014-2015), bân Direktur Utama Indonesia Infrastructure Finance (taon 2011-2013) tor Managing Director PT Mandiri Sekuritas taon 2008-2011.

Kartika Wirjoatmojo jhughân toman ajabat mènangka Katua Parkompolan Bank Nasional (Perbanas) mètorot rapat umum angghuta tangghâl 27 Juni 2016 ghâbây periode jabadhân 2016-2020.Kusuma, Dewi Rachmat. "Kartika Wirjoatmodjo Jadi Ketum Perbanas Gantikan Sigit Pramono". detikcom.  Èaksès tangghâl  2019-10-29.

 Kaodi'ân Pribadi 
Kartika Wirjoatmodjo panèka Sarjana Èkonomi dâri Univèrsitas Indonesia, taon 1996 bân ollè gellar Master of Business Administration dâri Erasmus University, Rotterdam, Bâlândhâ, taon 2001.

Kartika Wirjoatmodjo amolaè karirra mènangka konsultan akuntan bân pajak è RSM AAJ (samangkèn anyama RSM Indonesia) sejjhâk taon 1995 kantos taon 1996. Salèrana pas alami dhâddhi Analis Kredit è Bank Industri Jeppang (1996-1998), Konsultan Senior è PwC Financial Advisory Services (1998-1999) bân Boston Consulting Group (2000-2003).

Taon 2003, Kartika Wirjoatmodjo dhâddhi bâgiyân dâri PT Bank Mandiri Tbk mènangka Kapala Departemen Analisis Strategi & Keuangan. Kartika pas èkaparcajâ ghâbây mimpin divisi mènangka Group Head.

Taon 2008, karir Kartika sajân ongghâ. Salèrana ètugasaghi sareng Mandiri Sekuritas mènangka Managing Director. Salèrana andi' tugas khusus ghâbây ngalakonè restrukturisasi keuangan bân refocusing bisnis, salastarèna krisis 2008 è pasar modal.

Taon 2011, salèrana ètugasaghi sareng Menteri Keuangan ghâbây maddhek lembaga sè anyar èbentu' ghâbây apromosi'i invèstasi infrastruktur è Indonesia. Kartika akhèrra ajabat mènangka CEO è Indonesia Infrastructure Finance (dâri taon 2011 kantos taon 2013) bân Indonesia Deposit Insurance Corporation (dâri taon 2014 kantos taon 2015)https://economy.okezone.com/read/2016/03/21/278/1342001/profil-kartika-wirjoatmodjo-bos-baru-bank-mandiri

 Sombher-sombher